RÁMCOVÁ DOHODA č. ___

Táto Rámcová dohoda (ďalej aj ako „Dohoda“) je uzatvorená podľa zákona č. 513/1991 Zb. Obchodný zákonník v znení neskorších predpisov (ďalej aj ako „ObZ“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“) nasledovnými zmluvnými stranami:

Poskytovateľ:			
Obchodné meno/názov:		___
Sídlo:
Štatutárny orgán: 		___
IČO:		___
DIČ:				___
IČ DPH:			___
IBAN:		___
(ďalej aj ako „[doplniť]“ alebo „poskytovateľ“)

Nadobúdateľ: 		
Názov:				Bratislavské centrum služieb
Sídlo:	Primaciálne námestie 429/1, 811 01  Bratislava – mestská časť Staré Mesto, Slovenská republika
Forma:	príspevková organizácia hlavného mesta SR Bratislava
Štatutárny orgán: 		PhDr. Zuzana Merendová, riaditeľka
IČO:			           	55 365 493
DIČ:			           	2121980201
IČ DPH:			SK2121980201
IBAN:				___
(ďalej aj ako „Bratislavské centrum služieb“ alebo „nadobúdateľ"; poskytovateľ a nadobúdateľ spoločne ďalej aj ako „zmluvné strany“ alebo samostatne aj ako „zmluvná strana“)

Článok I.
Úvodné ustanovenie

1. Táto Dohoda sa uzatvára na základe výsledku verejného obstarávania s názvom „Výzva č. 36 - Nákup licencií pre ITSM“.
2. Poskytovateľ prehlasuje, že je právnickou osobou riadne založenou a zapísanou v príslušnom úradnom registri podľa slovenského právneho poriadku a spĺňa všetky podmienky a požiadavky  v tejto Dohode uvedené a je oprávnený túto Dohodu uzatvoriť a riadne a včas plniť všetky záväzky v nej obsiahnuté. Poskytovateľ ďalej prehlasuje, že má právo predmet plnenia podľa tejto Dohody užívať a udeliť nadobúdateľovi oprávnenie na jeho užívanie v súlade s podmienkami tejto Dohody.
3. Zmluvné strany berú na vedomie, že nadobúdateľ v zmysle § 11 ods. 1 ZVO nesmie uzavrieť zmluvu, ako ani rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
4. Poskytovateľ prehlasuje, že v prípade, ak sa na neho vzťahuje povinnosť zápisu do registra partnerov verejného sektora, je a počas celého trvania Dohody zostane zapísaný v registri partnerov verejného sektora v súlade s § 11 ZVO. Poskytovateľ zodpovedá za a zaväzuje sa zabezpečiť, aby každý jeho subdodávateľ, ktorý sa podieľa na plnení tejto Dohody, bol počas celého trvania tejto Dohody zapísaný v registri partnerov verejného sektora, ak sa na neho povinnosť zápisu vzťahuje.



Článok II.
Účel a predmet Dohody

1. Účelom tejto Dohody je stanovenie rámcových podmienok pre dodanie softvérového produktu zo strany poskytovateľa nadobúdateľovi, ktorý (softvérový produkt) bude spĺňať parametre, funkcionality a špecifikácie, ktoré pre príslušný softvérový produkt deklaruje jeho výrobca alebo nositeľ práv k softvérovému produktu, a to najmä v oficiálnej produktovej a technickej dokumentácii výrobcu, v rozsahu zodpovedajúcom dodávanej verzii, edícii a licencii softvérového produktu špecifikovanom, čo do predmetu a predpokladaného množstva, v ponuke Poskytovateľa, ktorá tvorí Prílohu č. 1 tejto Dohody (ďalej aj ako „softvérový produkt“) a bude slúžiť ako komplexný nástroj na podporu projektového riadenia a poskytovanie služieb zo strany nadobúdateľa tretím osobám, vrátane všetkých licencií potrebných na jeho užívanie nadobúdateľom (ďalej aj ako „licencie“), ako aj úprava ďalších práv a povinností zmluvných strán s tým súvisiacich. Licenciou sa na účely tejto Dohody rozumie nevýhradné, časovo obmedzené, územne neobmedzené právo používať licencovaný softvérový produkt, jeho výstupy a súvisiacu dokumentáciu v rozsahu a spôsobom uvedeným v tejto Dohode, a to počas celej doby trvania tejto Dohody, minimálne však po dobu trvania licencie. 
2. Predmetom tejto Dohody je záväzok poskytovateľa počas trvania tejto Dohody (i) dodať nadobúdateľovi podľa jeho požiadaviek softvérový produkt dostupný 24/7 a poskytnúť mu k nemu všetky licencie potrebné na jeho užívanie nadobúdateľom, s odhadovaným počtom min. 50 používateľov a s dobou trvania licencií 12 mesiacov odo dňa dodania prvej z nich (tzv. ročná fixácia), (ii) zabezpečiť pravidelnú aktualizáciu softvérového produktu uvedením do súladu s vývojom legislatívy a technického pokroku formou medziverzií programu a tieto vývojové vylepšenia  poskytovať nadobúdateľovi (ďalej aj ako „aktualizácia“), a (iii) poskytovať nadobúdateľovi počas celej doby trvania tejto Dohody, minimálne však po dobu trvania licencie servisnú podporu – podľa potreby, minimálne však v rozsahu 8x5 (ďalej aj ako „servisná podpora“) (písm. i) až iii)) spoločne ďalej aj ako „predmet plnenia“), a to výlučne na základe doručenia písomnej čiastkovej objednávky nadobúdateľa poskytovateľovi, vystavenej v súlade s a v medziach tejto Dohody (s výnimkou zabezpečovania aktualizácie, ktoré budú poskytovateľom vykonávané aj bez potreby zadania samostatnej objednávky zo strany nadobúdateľa v zmysle tejto Dohody).
3. Poskytovateľ sa zaväzuje, že za podmienok dohodnutých v tejto Dohode dodá nadobúdateľovi predmet plnenia uvedený v bode 1 tohto článku Dohody a nadobúdateľ sa zaväzuje za podmienok dohodnutých v tejto Dohode objednaný predmet plnenia od poskytovateľa prevziať a zaplatiť za neho poskytovateľovi cenu v súlade s článkom IV. tejto Dohody, zodpovedajúcu splnenému rozsahu Dohody.
4. Zmluvné strany sa dohodli, že pri riadnom plnení záväzkov z tejto Dohody si budú vzájomne poskytovať akúkoľvek objektívne potrebnú a odôvodnenú súčinnosť, ktorú je od druhej zmluvnej strany možné s prihliadnutím na všetky okolnosti spravodlivo požadovať tak, aby bol čo najlepšie a čo najrýchlejšie dosiahnutý cieľ a účel Dohody a splnené všetky záväzky zmluvných strán založené Dohodou a/alebo na základe Dohody.
5. Poskytovateľ sa zaväzuje, že licencie zabezpečí minimálne v rozsahu, aký určujú štandardné licenčné podmienky koncového užívateľa licencií určené poskytovateľom licencií, s ktorými sú licencie bežne predávané a/alebo distribuované, a to tak, aby užívacie právo nadobúdateľa ako koncového užívateľa nebolo vo vzťahu k týmto štandardným licenčným podmienkam akokoľvek obmedzené. Poskytovateľ je povinný nadobúdateľovi dodať alebo sprístupniť štandardné licenčné podmienky koncového užívateľa licencií. Porušenie povinnosti poskytovateľa v zmysle tohto ustanovenia sa považuje za podstatné porušenie Dohody.

Článok III.
Čiastkové objednávky a dodacie podmienky

1. Táto Dohoda predstavuje rámcový záväzok zmluvných strán uzatvárať za podmienok stanovených touto Dohodou čiastkové zmluvy prostredníctvom čiastkových objednávok nadobúdateľa, na základe ktorých dôjde k plneniu predmetu Dohody. Zmluvné strany zhodne konštatujú, že táto Dohoda je dohodou rámcovou a všetky čiastkové zmluvy uzatvorené počas trvania tejto Dohody na jej základe sa spravujú ustanoveniami tejto Dohody. 
2. Poskytovateľ berie na vedomie a súhlasí s tým, že predmet plnenia bude objednaný nadobúdateľom  v závislosti od skutočných potrieb nadobúdateľa a jeho ekonomických možností. Poskytovateľovi preto nevznikajú žiadne finančné nároky voči nadobúdateľovi, vrátane nárokov na náhradu škody a ušlého zisku z dôvodu, ak finančný limit uvedený v článku IV. tejto Dohody nebude vyčerpaný vôbec alebo v plnom rozsahu.
3. Zmluvné strany sa dohodli, že k plneniu predmetu Dohody bude dochádzať výlučne na základe čiastkových objednávok zadaných nadobúdateľom poskytovateľovi tak, ako je uvedené nižšie v tomto článku Dohody (ďalej aj ako „objednávka“). 
4. Nadobúdateľ je oprávnený objednávku na licencie zadať a doručiť poskytovateľovi elektronicky prostredníctvom e-mailu (podľa bodu 6 tohto článku Dohody), a to kedykoľvek počas platnosti a účinnosti tejto Dohody. Poskytovateľ je povinný informovať nadobúdateľa prostredníctvom elektronickej pošty (e-mailom) o prijatí objednávky v lehote do jedného (1) pracovného dňa od jej zadania. V prípade časovej tiesne je možné zadanie objednávky urobiť aj telefonicky. V takom prípade musí byť zadanie objednávky dodatočne potvrdené zo strany nadobúdateľa aj e-mailom, a to najneskôr v lehote do jedného (1) pracovného dňa od telefonického zadania objednávky. Poskytovateľ je povinný informovať nadobúdateľa prostredníctvom elektronickej pošty (e-mailom) o prijatí  zadanej objednávky v lehote do jedného (1) pracovného dňa od jej zadania.
5. Nadobúdateľ je oprávnený objednávku na poskytnutie servisnej podpory zadať a doručiť poskytovateľovi elektronicky prostredníctvom e-mailu (podľa bodu 6 tohto článku Dohody), a to kedykoľvek počas platnosti a účinnosti tejto Dohody za rovnakých podmienok, ako sú uvedené v bode 4 vyššie. Poskytovateľ je oprávnený zadať objednávku na poskytnutie servisnej podpory aj prostredníctvom portálu prevádzkovaného poskytovateľom za týmto účelom, ak je prevádzkovaný, pričom aj v takom prípade sa ustanovenia tejto Dohody primerane vzťahujú na zadanie a potvrdenie objednávky.
6. Zadávanie a prijatie objednávok bude prebiehať písomne. Za písomnú formu sa považuje aj elektronická komunikácia (e-mailom), resp. telefonická komunikácia v súlade s bodom 4 tohto článku Dohody prostredníctvom kontaktných osôb:
a) za poskytovateľa: ___, tel. číslo: ___, e-mail: ___;
b) za nadobúdateľa: ___, tel. číslo: ___, e-mail: ___
(ďalej aj ako „kontaktné osoby“).
V prípade zmeny kontaktnej osoby sú zmluvné strany povinné oznámiť to druhej zmluvnej strane v primeranom časovom predstihu, inak bezodkladne po tom, ako zmena nastane, najneskôr do jedného (1) pracovného dňa.
7. Objednávka predstavuje čiastkovú požiadavku nadobúdateľa adresovanú poskytovateľovi na dodanie určeného predmetu plnenia z možností, ktoré sú súčasťou Prílohy číslo 1 – Ponuka. Zmluvné strany sa dohodli, že objednávka bude obsahovať najmä:
a) špecifikáciu predmetu plnenia v súlade s Prílohou číslo 1 k tejto Dohode (t. j. identifikáciu príslušného softvérového produktu/jeho licencie a jeho požadovaný počet, a/alebo špecifikáciu záležitosti pre požadovanú servisnú podporu),
b) výšku ceny za objednaný predmet plnenia podľa článku IV. tejto Dohody (v prípade softvérového produktu/jeho licencie),
c) čas a miesto dodania podľa bodu 6 tohto článku Dohody, ak sa má jednať o dodanie v inom čase a mieste, ako je uvedené v tejto Dohode,
d) ďalšie prípadné informácie, ktoré nadobúdateľ považuje za potrebné pre riadne dodanie predmetu plnenia uviesť.
8. Poskytovateľ sa zaväzuje dodať nadobúdateľovi objednané licencie bezodkladne po zadaní objednávky, najneskôr však v lehote piatich (5) pracovných dní od jej zadania, a v prípade objednania servisnej podpory, najneskôr v lehote jedného (1) pracovného dňa od jej zadania, ak z tejto Dohody alebo z akceptovanej objednávky nebude vyplývať iný termín dodania. Dodaním licencií sa rozumie umožnenie aktivácie požadovaného počtu softvérových licencií v prostredí nadobúdateľa. Dodaním servisnej podpory sa rozumie vyriešenie požiadavky nadobúdateľa na poskytnutie servisnej podpory. Konečný termín pre poskytovanie servisnej podpory je dvadsaťštyri (24) mesiacov počnúc dňom dodania prvej licencie.
9. Miestom dodania predmetu plnenia je Bratislavské centrum služieb Miletičova 21, Bratislava, ak z tejto Dohody alebo z akceptovanej objednávky nebude vyplývať iné miesto dodania. 
10. Zodpovedným zástupcom nadobúdateľa na prevzatie predmetu plnenia je kontaktná osoba uvedená vyššie v bode 6 tohto článku Dohody. Zodpovedným zástupcom poskytovateľa na odovzdanie predmetu plnenia je kontaktná osoba uvedená vyššie v bode 6 tohto článku Dohody. 
11. V prípade omeškania poskytovateľa s povinnosťou dodať predmet plnenia v termíne v zmysle bodu 8 tohto článku Dohody a riadne v súlade s funkčnou špecifikáciou softvérového produktu podľa bodu 14 písm. a) tohto článku Dohody, je nadobúdateľ oprávnený uplatniť si voči poskytovateľovi zmluvnú pokutu vo výške 0,05% z ceny objednaného a nedodaného predmetu plnenia za každý aj začatý deň omeškania, pričom právo nadobúdateľa na náhradu škody tým nie je dotknuté.
12. Ak poskytovateľ nedodá nadobúdateľovi predmet plnenia riadne a včas, takéto konanie sa považuje za podstatné porušenie zmluvných podmienok a zakladá právo nadobúdateľa odstúpiť od Dohody s okamžitou účinnosťou.
13. Nadobúdateľ si vyhradzuje právo odmietnuť prevziať predmet plnenia, ak predmet plnenia svojimi vlastnosťami, resp. kvalitou, špecifikáciou nezodpovedá podmienkam podľa Dohody a/alebo jeho objednávke a/alebo minimálnym funkčným požiadavkám a zárukám softvérového produktu a cene v súlade s Prílohou číslo 1 tejto Dohody – Ponuka. Nadobúdateľ si vyhradzuje právo odmietnuť prevziať predmet plnenia taktiež aj pre iné, preukázateľné vady dodaného predmetu plnenia.
14. Poskytovateľ vyhlasuje, že:
a) softvérový produkt spĺňa všetky vlastnosti, parametre, funkcionality a špecifikácie, ktoré pre príslušný softvérový produkt deklaruje jeho výrobca alebo nositeľ práv k softvérovému produktu, a to najmä v oficiálnej produktovej a technickej dokumentácii výrobcu, v rozsahu zodpovedajúcom dodávanej verzii, edícii a licencii softvérového produktu. Poskytovateľ zaručuje, že softvérový produkt bude obsahovať všetky štandardné funkcionality a vlastnosti, ktoré sú výrobcom deklarované ako súčasť príslušného softvérového produktu, a bude plne funkčný a spôsobilý na riadne používanie v súlade s jeho účelom a určením, ako aj všetky aplikovateľné právne predpisy a technické a iné normy a bezpečnostné požiadavky platné na území SR a EÚ,
b) je oprávnený so softvérovým produktom, príslušnou dokumentáciou k nemu a jeho licenciami voľne disponovať,
c) na žiadnej časti softvérového produktu a jeho dokumentácii, ani licenciách k nemu, neviaznu žiadne dlhy, vecné bremená ani iné ťarchy alebo práva tretích osôb,
d) nemá vedomosť o žiadnom konaní, ktoré by mohlo ovplyvniť prevod licencií k softvérovému produktu na nadobúdateľa,
e) neuzatvoril s nijakou treťou osobou zmluvu o budúcej zmluve, kúpnu zmluvu, nájomnú zmluvu ani žiadnu inú zmluvu, ktorá by mohla ovplyvniť užívanie softvérového produktu nadobúdateľom a/alebo ním určeným používateľom, ako ani prevod licencií k softvérovému produktu a jeho dokumentácii.

Článok IV.
Kúpna cena, platobné podmienky a prevod vlastníckeho práva 

1. Jednotkové ceny za predmet plnenia uvedené v Prílohe číslo 1 tejto Dohody – Ponuka sú stanovené v zmysle § 3 zákona č. 18/1996 Z. z. o cenách v znení neskorších predpisov, vyhlášky MF č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Zmluvné strany spoločne vyhlasujú, že jednotkové ceny za predmet plnenia sú maximálne, zahŕňajú všetky súčasti predmetu plnenia podľa bodu 2 článku I. tejto Dohody (t. j. dodanie softvérového produktu, licencie k nemu, aktualizácie aj servisnú podporu počas dvanástich (12) mesiacov počnúc dňom dodania prvej licencie nadobúdateľovi) a poskytovateľ nemá právo ich jednostranne zvyšovať. Celková cena za objednaný predmet plnenia bude vždy daná súčtom súčinov jednotkových cien licencií a ich skutočných množstiev.
3. Cena za predmet plnenia zahŕňa všetky náklady poskytovateľa v súvislosti s touto Dohodou, vrátane primeraného zisku a v prípade, že bude nutné niektorú časť predmetu plnenia vykonať osobne u nadobúdateľa, tak aj náklady na prepravu a prípadne aj iné s tým spojené náklady. Zmluvné strany potvrdzujú, že pokiaľ táto Dohoda výslovne neustanovuje inak, na cenu za predmet plnenia nemá vplyv inflácia, zmena vstupných nákladov, zmena výmenných kurzov iných mien voči mene euro, ani žiadne iné okolnosti.
4. Celková hodnota tejto Dohody (finančný limit) predstavuje sumu 62 561,28 EUR (slovom: šesťdesiatdvatisícpäťstošesťdesiatjeden eur a dvadsaťosem centov) bez DPH. Nadobúdateľ nie je povinný uvedený finančný limit vyčerpať.	Comment by Dominika Šimúnová: Prosím o doplnenie tejto sumy OVO -  anetka
5. Cena v zmysle tohto článku Dohody je uvedená so sadzbou DPH platnou v čase uzatvorenia tejto Dohody. Ak dôjde počas trvania tejto Dohody k zmene sadzby DPH, bude cena fakturovaná so sadzbou DPH platnou v čase vzniku daňovej povinnosti.
6. Nadobúdateľ bude uhrádzať poskytovateľovi cenu predmetu plnenia na základe jeho riadneho a včasného dodania nadobúdateľovi, v súlade s príslušnou Objednávkou a touto Dohodou, a to vo výške zodpovedajúcej vždy násobku mesačnej jednotkovej ceny príslušnej položky uvedenej v Prílohe č. 1 tejto Dohody a počtu skutočne dodaných a aktívnych licencií v príslušnom mesiaci (ďalej aj ako „fakturačné obdobie“) podľa príslušnej čiastkovej Objednávky. Licencie sa poskytujú s ročnou viazanosťou v trvaní 12 mesiacov a s mesačnou platbou (R/M).
7. Predávajúci je oprávnený vystaviť faktúru najskôr prvým (1.) dňom kalendárneho mesiaca nasledujúceho po mesiaci, v ktorom došlo k riadnemu dodaniu plnenia v súlade s čl. III. Dohody, s lehotou splatnosti tridsať (30) kalendárnych dní odo dňa jej preukázateľného doručenia nadobúdateľovi; fakturovaná cena bude zohľadňovať dobu platnosti aktívnych licencií počas príslušného fakturačného obdobia. 
8. Faktúra musí obsahovať všetky zákonom predpísané náležitosti a spĺňať požiadavky na jej vyhotovenie a doručovanie podľa zákona č. 222/2004 Z. z. o dani z pridanej hodnoty sv znení neskorších predpisov, vrátane požiadaviek na elektronickú fakturáciu, ak sa na príslušnú faktúru vzťahujú, ako aj náležitosti účtovného dokladu podľa zákona č. 431/2002 Z. z. o účtovníctve v znení neskorších predpisov. Poskytovateľ je povinný spolu s faktúrou predložiť nadobúdateľovi zoznam objednaných a dodaných licencií, a to ako prílohu faktúry alebo ako samostatný dokument s jednoznačným označením faktúry, ku ktorej sa vzťahuje. V prípade, že faktúra nebude spĺňať zákonom alebo touto Dohodou predpísané náležitosti, bude obsahovať nesprávne údaje, nebude vyhotovená alebo doručená v súlade s príslušnými právnymi predpismi alebo k nej nebude predložený požadovaný zoznam objednaných a dodaných licencií, je nadobúdateľ oprávnený oznámiť poskytovateľovi zistené nedostatky a požadovať ich odstránenie. V takom prípade sa plynutie lehoty splatnosti faktúry prerušuje a nová lehota splatnosti v trvaní tridsať (30) kalendárnych dní začne plynúť dňom nasledujúcim po dni, v ktorom boli nadobúdateľovi preukázateľne doručené všetky doklady potrebné na odstránenie zistených nedostatkov. Pri plneniach uskutočnených od 01.01.2027 poskytovateľ vyhotovuje a doručuje faktúry v súlade s právnymi predpismi účinnými ku dňu ich vyhotovenia. Ak sa na fakturované plnenie vzťahuje povinnosť vyhotoviť elektronickú faktúru podľa § 85o zákona č. 222/2004 Z. z., poskytovateľ ju vyhotoví v predpísanom štruktúrovanom elektronickom formáte a doručí prostredníctvom doručovacej služby podľa tohto zákona; nadobúdateľ zabezpečí možnosť jej prijatia. Elektronická faktúra, na ktorú sa vzťahuje § 2 ods. 2 zákona č. 215/2019 Z. z., obsahuje aj príslušný identifikátor verejného obstarávania alebo zákazky. Za deň doručenia faktúry sa považuje deň jej preukázateľného prijatia objednávateľom určeným spôsobom; zoznam objednaných a dodaných licencií možno zaslať osobitne, ak je jednoznačne priraditeľný k faktúre. Daňový režim plnenia sa posudzuje podľa jeho skutočného obsahu a zákona, nie podľa označenia v tejto Dohode. 
9. Nadobúdateľ uhradí poskytovateľovi cenu na bankový účet poskytovateľa uvedený v záhlaví tejto Dohody alebo v príslušnej faktúre. 
10. Zmluvné strany sa dohodli, že majiteľom licencie k softvérovému produktu a jeho dokumentácii sa v súlade s ustanovením § 6 ods. 4 zákona č. 138/1991 Zb. o majetku obcí v znení neskorších predpisov stáva zriaďovateľ nadobúdateľa, ktorým je Hlavné mesto Slovenskej republiky Bratislava, a to okamihom dodania nadobúdateľovi podľa bodu 8 článku III. tejto Dohody. Nadobúdateľ sa okamihom dodania podľa predchádzajúcej vety stáva správcom predmetu plnenia. Tým istým okamihom na nadobúdateľa zároveň prechádza nebezpečenstvo škody na predmete plnenia.

Článok V.
Zodpovednosť za vady a záručná doba

1. Poskytovateľ výslovne zodpovedá za to, že predmet plnenia nemá vady a ku dňu dodania má všetky funkčné vlastnosti a spĺňa záruky popísané v Prílohe číslo 1 tejto Dohody – Opis predmetu zákazky. Zmluvné strany sa dohodli, že záruka na predmet plnenia – záručná doba je v dĺžke dvadsaťštyri (24) mesiacov a začína plynúť dňom dodania prvej licencie. V prípade oprávnenej reklamácie sa záručná doba uvedená v predchádzajúcej vete tohto bodu predlžuje o čas, počas ktorého bola vada odstraňovaná.
2. V prípade, že predmet plnenia objektívne nemá funkčné a technické vlastnosti, parametre, funkcionality a špecifikácie, ktoré pre príslušný softvérový produkt deklaruje jeho výrobca alebo nositeľ práv k softvérovému produktu, a to najmä v oficiálnej produktovej a technickej dokumentácii výrobcu, v rozsahu zodpovedajúcom dodávanej verzii, edícii a licencii softvérového produktu a/alebo je inak v rozpore s touto Dohodou, a/alebo je v rozpore s aplikovateľnými právnymi predpismi, technickými alebo inými normami EÚ a SR a/alebo štandardnými bezpečnostnými požiadavkami, tak je vadný.
3. Nadobúdateľ má právo požadovať  od poskytovateľa bezplatné odstránenie každej vady. Vada musí byť objektívne zistená, pričom existenciu funkčnej vlastnosti je povinný preukazovať poskytovateľ – pokiaľ nie je dohodnuté inak, poskytovateľ preukazuje existenciu funkčnej vlastnosti na softvérovom produkte inštalovanom na zariadení nadobúdateľa.
4. Uplatnenie nároku na odstránenie vád musí byť podané písomne, pričom za dodržanie písomnej formy sa považuje sa považuje aj použitie prostriedkov elektronickej komunikácie podľa bodu 7 tohto článku Dohody, a to bezodkladne po zistení vád. 
5. Zmluvné strany sa dohodli, že počas záručnej doby má poskytovateľ povinnosť bezplatne odstrániť vadu (chybu) predmetu plnenia. Poskytovateľ je za týmto účelom povinný začať s odstraňovaním každej vady, na ktorú sa záruka alebo zodpovednosť poskytovateľa vzťahuje, bez zbytočného odkladu, najneskôr však do jedného (1) pracovného dňa po jej oznámení nadobúdateľom podľa bodu 4 tohto článku Dohody a odstrániť vadu bezodkladne, najneskôr však do piatich (5) pracovných dní odo dňa jej oznámenia nadobúdateľom podľa bodu 4 tohto článku Dohody. V prípade neodstrániteľnej vady je poskytovateľ povinný dodať nadobúdateľovi bezodkladne, najneskôr však do siedmych (7) pracovných dní odo dňa oznámenia vady nadobúdateľom podľa bodu 4 tohto článku Dohody predmet plnenia rovnakej alebo vyššej špecifikácie a bez vád. Poskytovateľ je oprávnený v každom prípade výskytu vady odstrániť vadu v určených lehotách výmenou za iný predmet plnenia rovnakou špecifikáciou a bez vád. V prípade, ak poskytovateľ poruší niektorú z povinností podľa tohto bodu Dohody, je nadobúdateľ oprávnený zadať odstránenie vady predmetu plnenia tretej osobe v plnom rozsahu na náklady poskytovateľa a poskytovateľ je povinný poskytnúť v takom prípade nadobúdateľom určenej tretej osobe všetku potrebnú súčinnosť pre odstránenie príslušnej vady. Nárok nadobúdateľa na náhradu škody spôsobenej porušením týchto povinností poskytovateľom nie je týmto dotknutý. V prípade, ak softvérový produkt dodaný nadobúdateľovi bude nefunkčný dlhšie ako jeden (1) pracovný deň, nadobúdateľ má popri právu na zadanie odstránenia vady tretej osobe podľa predchádzajúcej vety tohto bodu tohto článku Dohody aj právo voči poskytovateľovi na zmluvnú pokutu vo výške 0,05% z jeho ceny (podľa Prílohy číslo 1 tejto Dohody – Ponuka) za každý, aj začatý deň omeškania s odstránením takejto vady.
6. Poskytovateľ zodpovedá za vady, ktoré má predmet plnenia v okamihu dodania, aj keď sa vada stane zjavnou až po tomto čase. Poskytovateľ zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností poskytovateľa podľa tejto Dohody.
7. Spôsob reklamácie vád bude prebiehať najmä telefonicky (s dodatočným potvrdením e-mailom), e-mailom na uvedené kontaktné osoby:
a) za poskytovateľa: ___, tel. číslo: ___, e-mail: ___;
b) za nadobúdateľa: ___, tel. číslo: ___, e-mail: ___,
alebo písomne na adresu uvedenú v záhlaví tejto Dohody.
Zmenu kontaktnej osoby sú zmluvné strany povinné oznámiť druhej zmluvnej strane písomne, v dostatočnom časovom predstihu, inak bezodkladne po tom, ako zmena nastane, najneskôr do jedného (1) pracovného dňa.

Článok VI.
Podmienky licencie

1. Nadobúdateľ je oprávnený užívať licenciu poskytnutú mu poskytovateľom na základe tejto Dohody a čiastkovej objednávky v súlade s jej určením a za podmienok v tejto Dohode uvedených.
2. Každá licencia sa udeľuje na dobu trvania 12 mesiacov počnúc dňom dodania prvej licencie (tzv. ročná fixácia).
3. Nadobúdateľ nie je oprávnený nad rámec podmienok tejto Dohody bez predchádzajúceho písomného súhlasu poskytovateľa akýmkoľvek spôsobom postúpiť, prenechať, zapožičať, umožniť užívanie, či inak dočasne ani trvale poskytnúť oprávnenie tvoriace súčasť licencie alebo licenciu tretím osobám. Nadobúdateľ nie je tiež oprávnený do počítačového programu zasahovať inak, než formou zákazníckeho nastavenia, ktoré dokumentácia k softvérovému produktu pripúšťa. 
4. Poskytovateľ poskytuje nadobúdateľovi licenciu k softvérovému produktu ako licenciu nevýhradnú. Nadobúdateľ nie je povinný licenciu k softvérovému produktu využiť. 
5. Licencia udelená nadobúdateľovi na základe tejto Dohody prechádza pri zániku jej majiteľa na jeho právneho nástupcu.
6. Pre vylúčenie akýchkoľvek pochybností sa zmluvné strany zhodne vyhlasujú a potvrdzujú, že nadobúdateľ je výlučným zhotoviteľom databázy, ktorá vznikne používaním softvérového produktu nadobúdateľom na základe tejto Dohody. Nadobúdateľ je oprávnený kedykoľvek počas trvania tejto Dohody databázu upravovať, meniť, stiahnuť, ako aj vytvoriť zálohu z jej obsahu. Pri skončení tejto Dohody poskytovateľ zabezpečí, aby nadobúdateľ bez akéhokoľvek prerušenia vedel využívať databázu aj po skončení tejto Dohody, a to či už prostredníctvom softvérového produktu poskytnutého poskytovateľom alebo akoukoľvek treťou osobu oprávnenou poskytnúť softvérový produkt alebo akýkoľvek iný produkt. Poskytovateľ v žiadnom prípade nie je oprávnený nakladať s obsahom databázy inak než v rámci poskytovania predmetu plnenia v rozsahu stanovenom touto Dohodou. 
7. Poskytovateľ vyhlasuje, že predmetom plnenia podľa tejto Dohody neporušuje autorské práva iných osôb a ani nezasahuje do iných chránených práv a oprávnených záujmov iných osôb (ďalej spolu len ,,autorské práva“) a je oprávnený s právami, ktoré sú predmetom tejto Dohody nakladať v rozsahu dohodnutom v tejto Dohode. Pre prípad porušenia autorských práv poskytovateľom, je poskytovateľ povinný v prípade, ak tretia osoba uplatní nároky z neoprávneného použitia licencie alebo iné nároky, bezodkladne obstarať na svoje náklady od takejto tretej osoby súhlas na používanie alebo postúpenie práv na používanie licencie, a to v rozsahu a pre spôsob používania vyplývajúci z tejto Dohody.

Článok VII.
Doba trvania Dohody a zánik Dohody

1. Táto Dohoda sa uzatvára na dobu určitú, a to na obdobie dvanásť (12) mesiacov alebo do vyčerpania finančného limitu podľa čl. IV. bod 4. Dohody, a to podľa toho, ktorá skutočnosť nastane skôr. Počas tejto doby môže nadobúdateľ zadávať čiastkové objednávky. Zadávanie čiastkových objednávok v zmysle Dohody sa bude uskutočňovať formou Objednávok postupom podľa čl. III. Dohody. Pre účely Dohody sa finančný limit podľa čl. IV. bod 4. Dohody považuje za vyčerpaný aj v prípade, ak jeho zostatok nepostačuje na úhradu predmetu plnenia podľa Dohody.
2. Dohoda zanikne uplynutím dohodnutej doby trvania Dohody, písomnou dohodou Zmluvných strán alebo odstúpením od Dohody oprávnenou Zmluvnou stranou z dôvodov uvedených v príslušných právnych predpisoch, Dohode alebo v § 19 ZVO.  Počas doby trvania tejto Dohody môže nadobúdateľ zadávať poskytovateľovi čiastkové zákazky. Zadávanie čiastkových zákaziek v zmysle tejto Dohody sa bude uskutočňovať formou objednávok postupom podľa článku III. tejto Dohody, a to výhradne na základe v tom čase aktuálnych potrieb a finančných možností nadobúdateľa. Pre vylúčenie akýchkoľvek pochybností zmluvné strany potvrdzujú, že finančný limit podľa bodu 4 článku IV. tejto Dohody nadobúdateľ nie je povinný vyčerpať, a pre prípad, ak ho vyčerpá, poskytovateľ sa zaväzuje poskytovať podporu v rozsahu stanovenou touto Dohodou po dobu 12 mesiacov počnúc dňom dodania prvej licencie.
3. Ak poskytovateľ koná v rozpore s touto Dohodou, súťažnými podkladmi, právnymi predpismi, bežnou praxou v oblasti IT, pokynmi nadobúdateľa a/alebo objednávkou zadanou na základe tejto Dohody a na písomnú výzvu nadobúdateľa toto konanie a jeho následky v určenej lehote neodstráni (ak Dohoda neustanovuje, že písomná výzva na nápravu nie je nutná), je nadobúdateľ oprávnený od tejto Dohody odstúpiť s okamžitou účinnosťou ku dňu doručenia odstúpenia poskytovateľovi, a teda nastávajú účinky okamžitého odstúpenia od Dohody v zmysle § 349 a § 351 ObZ.
4. Nadobúdateľ si vyhradzuje právo okamžitého odstúpenia od Dohody aj bez predchádzajúcej písomnej výzvy, ak poskytovateľ dodá plnenie, ktorý nezodpovedá množstvu, akosti alebo kvalite dohodnutých v tejto Dohode, čiastkových objednávkach a/alebo v súťažných podkladoch k zákazke, ktorej výsledkom je táto Dohoda a tiež v prípade, ak nedodá plnenie včas. 
5. Odstúpenie od Dohody musí mať písomnú formu a musí byť doručené druhej zmluvnej strane v súlade s touto Dohodou. Účinky odstúpenia nastávajú dňom doručenia odstúpenia druhej zmluvnej strane.
6. Zánikom Dohody zaniknú všetky práva a povinnosti zmluvných strán podľa Dohody, s výnimkou tých, ktoré podľa Dohody alebo vzhľadom na svoju povahu majú trvať aj po zániku Dohody (ako napr. nároky týkajúce sa náhrady škody, zmluvnej pokuty, licencie a pod.).

Článok VIII.
Subdodávatelia a iné osoby

1. Nadobúdateľ požaduje od poskytovateľa, aby poskytovateľ v tejto Dohode uviedol údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov bude tvoriť Prílohu číslo 3 tejto Dohody len v prípade, ak poskytovateľ ako úspešný uchádzač v rámci predloženia svojej ponuky počas verejného obstarávania na predmet zákazky podľa bodu 1 článku I. tejto Zmluvy uvedie, že na jeho realizácii (predmetu zákazky) sa budú podieľať subdodávatelia. V prípade, že poskytovateľ bude realizovať predmet zákazky výlučne vlastnými kapacitami, uvedená príloha „Zoznam subdodávateľov“ sa vypúšťa. 
2. V prípade, ak počas trvania Dohody dôjde k ukončeniu spolupráce medzi poskytovateľom a jeho subdodávateľom, je poskytovateľ povinný bezodkladne o tejto skutočnosti informovať nadobúdateľa. Subdodávateľ môže byť nahradený len s predchádzajúcim písomným súhlasom nadobúdateľa. Pred zmenou subdodávateľa predloží poskytovateľ nadobúdateľovi písomnú žiadosť o súhlas, ktorej prílohou budú údaje podľa bodu 1 tohto článku Dohody a doklady preukazujúce spôsobilosť nového subdodávateľa, ak sa uplatňuje.
3. Poskytovateľ zodpovedá nadobúdateľovi za plnenie povinností podľa tejto Dohody subdodávateľom tak, ako keby plnenie povinností podľa tejto Dohody realizoval sám poskytovateľ.
4. Plnenie povinností podľa tejto Dohody prostredníctvom iných osôb za poskytovateľa ako osôb určených podľa tohto článku Dohody sa považuje za podstatné porušenie tejto Dohody zo strany poskytovateľa a zakladá právo nadobúdateľa na odstúpenie od tejto Dohody s okamžitou účinnosťou ku dňu doručenia, a to bez poskytnutia dodatočnej lehoty na nápravu.

Článok IX.
Záväzok mlčanlivosti
1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Dohody.[image: ]
2. Na účely plnenia tejto Dohody Zmluvné strany predpokladajú nevyhnutnosť sprístupnenia určitých dôverných informácií nadobúdateľa resp. jeho zriaďovateľa, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré sú predmetom obchodného tajomstva v súlade s § 17 ObZ (spolu ďalej len ako „Dôverné informácie“).
3. Poskytovateľ berie na vedomie, že akékoľvek sprístupnenie Dôverných informácií bude a/alebo môže mať za následok značné poškodenie nadobúdateľa, resp. jeho zriaďovateľa, jeho činností a dobrého mena a môže ohroziť jeho vzťah s verejnosťou preto sa zaväzuje akékoľvek sprístupnené Dôverné informácie chrániť pred ich neoprávneným sprístupnením inej osobe.[image: ]
4. Poskytovateľ sa zaväzuje zachovávať mlčanlivosť o všetkých Dôverných informáciách, ktoré mu boli poskytnuté nadobúdateľom a/alebo ku ktorým má poskytovateľ prístup. Poskytovateľ nepoužije žiadne z Dôverných informácií na iné účely, ako tie účely, ktoré sú výslovne uvedené v tejto Dohode.
5. Zmluvné strany berú na vedomie, že ich práva a povinnosti týkajúce sa Dôverných informácií sa vzťahujú aj na zamestnancov, spolupracujúce osoby, obchodných partnerov a poradcov každej zo zmluvných strán, ktorým sú zmluvné strany oprávnené poskytnúť dôverné informácie v nevyhnutnom rozsahu pre plnenie tejto Dohody. Poskytnutie Dôverných informácií tretej osobe v nevyhnutnom rozsahu je poskytovateľ vždy povinný bezodkladne písomne oznámiť nadobúdateľovi.
6. Akékoľvek porušenie povinností zachovávať mlčanlivosť obsiahnutých v tejto Dohode pridruženými osobami, partnermi a/alebo poradcami poskytovateľa bude považované za porušenie zo strany poskytovateľa, za čo bude poskytovateľ zodpovedný.
7. Povinnosti zachovávať mlčanlivosť, uvedené vyššie v tejto Dohode, sa nevzťahujú na také informácie, ktoré:
a) sú alebo sa stanú verejne dostupnými bez akéhokoľvek pričinenia poskytovateľa;
b) boli v dispozícii poskytovateľa predtým, ako ich získal na základe tejto Dohody; 
c) boli vyvinuté poskytovateľom alebo v jeho mene nezávisle počas trvania povinnosti zachovávať mlčanlivosť podľa tejto Dohody; 
d) boli získané poskytovateľom od tretej osoby, ktorá preukázala, že má právo šíriť Dôverné informácie; 
e) boli sprístupnené niektorou zo zmluvných strán, ak si ich sprístupnenie vyžadujú platné právne predpisy, príslušný orgán verejnej  moci a/alebo orgán kontroly/dozoru.
8. Všetky Dôverné informácie, ich kópie a výpisy zostávajú alebo sa stávajú počas trvania tejto Dohody majetkom nadobúdateľa, resp. jeho zriaďovateľa. Poskytnutím Dôverných informácií neprechádza na poskytovateľa vlastnícke ani iné právo alebo licencia k Dôverným informáciám.
9. Nadobúdateľ je oprávnený odmietnuť poskytnutie Dôverných informácií poskytovateľovi, ak takéto poskytnutie nebude nevyhnutne potrebné k naplneniu účelu tejto Dohody.
10. Žiaden obsah Dôverných informácií nie je možné považovať ako akýkoľvek prísľub, vyhlásenie alebo garanciu poskytnutú nadobúdateľom poskytovateľovi.

Článok X.
Ochrana osobných údajov

1. Zmluvné strany si uvedomujú dôležitosť bezpečnosti spracúvania osobných údajov a preto sa zaväzujú v prípade, že dôjde k spracúvaniu osobných údajov pri plnení predmetu tejto Dohody, že tieto osobné údaje budú spracúvať v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej len „GDPR“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „Zákon o ochrane osobných údajov“).
2. Zmluvné strany za účelom zabezpečenia ochrany osobných údajov pri spracúvaní osobných údajov podľa tejto Dohody sa ubezpečujú navzájom, že prijali dostatočné technické, organizačné a personálne opatrenia na ochranu osobných údajov, pričom vezmú do úvahy najmä použiteľné technické prostriedky, dôvernosť spracúvaných osobných údajov, ako aj rozsah možných rizík a pravdepodobnosť a závažnosť týchto rizík pre práva a slobody dotknutých osôb.
3. V prípade, ak poskytovateľ príde pri plnení tejto Dohody do kontaktu s osobnými údajmi, ktoré spracúva nadobúdateľ, je povinný prijať všetky opatrenia, na ich ochranu, pričom nie je oprávnený ich v žiadnej forme spracúvať, najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby, ak nie je v tejto Dohode výslovne stanovené inak. Bez predchádzajúceho písomného súhlasu nadobúdateľa, poskytovateľ nesmie sťahovať z nosičov informácií nadobúdateľa ani vynášať z priestorov nadobúdateľa žiadne fyzické alebo elektronické nosiče informácií (napr. dokumenty, CD nosiče, USB a pod.), ktoré obsahujú osobné údaje spracovávané nadobúdateľom a ani vyhotovovať kópie týchto nosičov informácií.
4. Poskytovateľ sa zaväzuje dodržiavať povinnosť mlčanlivosti o osobných údajoch, s ktorými príde do kontaktu pri plnení tejto Dohody. Povinnosť mlčanlivosti trvá aj po skončení trvania tejto Dohody. Na požiadanie nadobúdateľa je poskytovateľ povinný preukázať splnenie tejto povinnosti. Povinnosť mlčanlivosti neplatí, ak to priamo vyplýva z platných právnych predpisov, pričom v takom prípade je poskytovateľ povinný postupovať výlučne v súlade s týmito platnými právnymi predpismi pri zachovaní všetkých zásad spracúvania osobných údajov v súlade s právnymi predpismi.
5. Poskytovateľ sa zaväzuje, že vykoná všetky opatrenia na to, aby jeho zamestnanci, príp. iné spolupracujúce osoby (subdodávatelia) pri plnení tejto Dohody dodržiavali povinnosti týkajúce sa ochrany osobných údajov stanovené v GDPR, v Zákone o ochrane osobných údajov a v tejto Dohode. Poskytovateľ sa zaväzuje osobitne poučiť tieto osoby o povinnostiach, ktoré im vyplývajú z právnych predpisov ako aj z tejto Dohody.
6. Poskytovateľ je povinný nahradiť akúkoľvek škodu, ktorú spôsobí dotknutej osobe a/alebo nadobúdateľovi v dôsledku nedodržania svojich povinností týkajúcich sa spracúvania osobných údajov, t. j. najmä v prípade, ak poskytovateľ nedodrží ustanovenia GDPR a/alebo Zákona o ochrane osobných údajov, alebo ak poskytovateľ koná nad rámec alebo v rozpore s touto Dohodou. Povinnosť poskytovateľa podľa prvej vety tohto bodu tohto článku tejto Dohody sa vzťahuje aj na zamestnancov a subdodávateľov poskytovateľa.

Článok XI.
Nelegálne zamestnávanie 

1. Poskytovateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Poskytovateľ vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody. Poskytovateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.  

Článok XII.
Doručovanie

1. Zmluvné strany sa dohodli, že bežná komunikácia vyplývajúca z tejto Dohody bude prebiehať prioritne formou e-mailovej komunikácie, a to na e-mailové adresy uvedené nižšie v tomto článku Dohody resp. v iných častiach tejto Dohody podľa konkrétnej situácie.  Akékoľvek iné oznámenia alebo iná formálna korešpondencia podľa Dohody sa zasiela na adresy uvedené v  záhlaví tejto Dohody  alebo na iné adresy, ktoré si zmluvné strany navzájom oznámia doručením na adresu uvedenú záhlaví tejto Dohody v súlade s touto Dohodou. 
2. Za riadne a preukázané doručenie písomnosti doručovanej prostredníctvom pošty sa považuje okrem okamihu prevzatia Zmluvnej strany, ktorej je písomnosť adresovaná (ďalej len „Adresát“), aj prípad, keď:   
a) Adresát jej prijatie odmietne; za deň doručenia písomnosti sa považuje deň jej odmietnutia,   
b) Adresát si doručovanú písomnosť uloženú na pošte nevyzdvihne, pričom doručovateľ doručoval písomnosť na adresu Adresáta uvedenú v záhlaví tejto Dohody, prípadne na poslednú známu adresu Adresáta. Za deň doručenia sa v takom prípade považuje deň, kedy sa zásielka vráti odosielateľovi ako nedoručená, 
c) dňom kedy sa zásielka vráti odosielateľovi z dôvodu „adresát neznámy“, ak bola odosielaná na adresu Adresáta podľa tejto  Dohody alebo na inú, zmluvnou stranou oznámenú adresu. 
3. Písomností doručované poštou môžu byť doručené aj kuriérom prostredníctvom kuriérskej spoločnosti alebo osobne, prevzatím a potvrdením prevzatia doručovanej písomnosti zodpovednou osobou.  
4. Písomnosť doručovaná elektronicky sa považuje za doručenú okamihom prevzatia, v prípade, že prevzatie druhá zmluvná strana potvrdí, alebo nasledujúci pracovný deň po jej odoslaní na e-mailovú adresu druhej zmluvnej strany, ak druhá zmluvná strana písomnosť neprevzala.  Doručovanie faktúr, na ktoré sa vzťahujú osobitné požiadavky na elektronickú fakturáciu podľa zákona č. 222/2004 Z. z., sa uskutočňuje v súlade s týmto zákonom a spôsobom podľa článku IV. bodu 8 tejto Dohody.
5. Každá zo Zmluvných strán sa zaväzuje určiť kontaktnú (zodpovednú) osobu, ktorá bude technicky zabezpečovať všetky činnosti súvisiace s plnením tejto Dohody, a ktorou osobou, v prípade ak v tejto Dohode nie je ustanovené inak, je:   
a) za poskytovateľa: ___, email ___, telefón ___;  
b) za nadobúdateľa: ___, email ___, telefón ___ a ___, email ___, telefón ___.
Zmenu kontaktnej osoby sú zmluvné strany povinné oznámiť druhej zmluvnej strane písomne, v dostatočnom časovom predstihu, inak bezodkladne po tom, ako zmena nastane, najneskôr do jedného (1) pracovného dňa.  
6. Zmluvné strany sa zaväzujú bez zbytočného odkladu navzájom si oznamovať všetky objektívne nevyhnutné skutočnosti, ktoré by mohli mať vplyv na riadne a včasné plnenie tejto Dohody.   

Článok XIII.
Záverečné ustanovenia

1. Táto Dohoda nadobúda platnosť dňom jej podpísania oboma zmluvnými stranami a účinnosť deň nasledujúci po dni jej zverejnenia v Centrálnom registri zmlúv v súlade § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej aj ako „Zákon o slobode informácií“) v spojení s § 47a Občianskeho zákonníka.   
2. V prípade, že ktorékoľvek z ustanovení Dohody, ktoré netvorí jej podstatnú náležitosť, je neplatné, prípadne bude príslušným súdom alebo iným oprávneným orgánom vyhlásené za neplatné vcelku alebo v časti alebo za právne neúčinné, a/alebo právne nevymáhateľné, nemá a ani nebude to mať vplyv na platnosť a/alebo účinnosť, a/alebo vymáhateľnosť ostatných ustanovení Dohody. Zmluvné strany sa zaväzujú nahradiť uvedené ustanovenie alebo jeho časť novým pravidlom správania sa tak, aby hospodársky účel a význam Dohody zostal v čo najvyššej miere zachovaný. Pokiaľ však akékoľvek dojednanie vyplývajúce z Dohody a tvoriace jej podstatnú náležitosť je alebo sa kedykoľvek stane ako celok alebo čiastočne neplatným, neúčinným a/alebo nevymáhateľným, zmluvné strany nahradia takéto dojednanie v rámci novej zmluvy alebo dohody takým novým platným, účinným a vymáhateľným dojednaním, ktorého predmet a obsah bude v čo najvyššej možnej miere zodpovedať predmetu a obsahu pôvodného dojednania obsiahnutého v Dohode.
3. Záväzkovoprávne vzťahy založené Dohodou (vrátane akcesorických právnych vzťahov, zodpovednostných právnych vzťahov a právnych vzťahov z bezdôvodného obohatenia), forma  Dohody, platnosť Dohody ako aj právne následky jej prípadnej neplatnosti sa spravujú právnym poriadkom Slovenskej republiky a to bez zreteľa na jeho kolízne normy. Zmluvné strany sa dohodli, že všetky spory, ktoré vzniknú v súvislosti s plnením tejto Dohody, budú riešiť predovšetkým vzájomným rokovaním a dohodou.
4. Akékoľvek zmeny jednotlivých ustanovení Dohody je možné vykonať len písomnou formou, po predchádzajúcom súhlase zmluvných strán a len formou vzostupne očíslovaného dodatku k Dohode, ktorý zmluvné strany výslovne za dodatok k Dohode označia, pričom dodatky sa vyhotovujú v rovnakom počte rovnopisov ako Dohoda a musia spĺňať všetky formálne náležitosti Dohody v súlade s § 18 ZoVO.
5. Táto Dohoda je vyhotovená v 2 (dvoch) rovnopisoch, z ktorých poskytovateľ obdrží 1 (jeden) rovnopis a nadobúdateľ obdrží 1 (jeden) rovnopis. 
6. Neoddeliteľnou prílohou tejto Dohody sú nasledovné prílohy:
Príloha číslo 1 – Ponuka
Príloha číslo 2 – Zoznam subdodávateľov a čestné vyhlásenie (ak sa uplatní)
7. Zmluvné strany vyhlasujú, že si Dohodu riadne prečítali, že ich vôľa je pri uzatváraní Dohody skutočne daná, slobodná a vážna, nie je dôsledkom nátlaku ani bezprávnej vyhrážky alebo omylu a prejavy vôle obsiahnuté v Dohode považujú zmluvné strany za určité a vzájomne zrozumiteľné.
8. Zmluvné strany bezvýhradne súhlasia s obsahom Dohody a záväzkov zakladaných Dohodou čo potvrdzujú svojimi vlastnoručnými podpismi alebo podpismi osôb, ktorými podľa všeobecne záväzných právnych predpisov konajú alebo osôb, ktoré ich zastupujú na základe platne udeleného plnomocenstva.


	V ................................., dňa ....................	V ................................., dňa ......................




	................................................	.........................................................
	Poskytovateľ	Nadobúdateľ












Príloha číslo 1 – Ponuka






















































[bookmark: _Hlk56697862]Príloha číslo 2 - Zoznam subdodávateľov

Na realizácii predmetu zákazky „Výzva č. 36 - Nákup licencií pre ITSM“ sa budú podieľať nasledovní subdodávatelia:
 
	Por. č.
	Obchodné meno alebo názov / meno a priezvisko
	Sídlo alebo adresa pobytu
	Identifikačné číslo (IČO) alebo dátum narodenia (ak nebolo pridelené IČO)
	Oprávnená osoba (meno a priezvisko, adresa pobytu, dátum narodenia)

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	


 
 
Pozn.:  
V zmysle § 2 ods. 5 písm. e) zákona o verejnom obstarávaní je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky. 

